nibzard/narodne-novine-full-text-markdown huggingface dataset:
## Odluka o puštanju u optjecaj kovanog novca kuna i lipa s oznakom godine kovanja "2006"

### NN 18/2006 (15.2.2006.), Odluka o puštanju u optjecaj kovanog novca kuna i lipa s oznakom godine kovanja "2006"

# HRVATSKA NARODNA BANKA

**442**

Na temelju članka 20. i članka 38. stavka 3. pod
n) Zakona o Hrvatskoj narodnoj banci (»Narodne novine«, br.
36/2001.) Savjet Hrvatske narodne banke na sjednici održanoj 8. veljače 2006.
donio je

## ODLUKU

### O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2006.«

1. Kovani novac kuna i lipa s oznakom godine
kovanja »2006.« izdan u skladu s Odlukom o izdavanju novčanica i kovanog novca
koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima
(osim godine kovanja) utvrđenim u Odluci o osnovnim obilježjima kovanog novca
kuna i lipa s latinskim nazivima životinja i biljaka na naličju kovanog novca
(»Narodne novine«, br. 47/1995.) pušta se u optjecaj
1. ožujka 2006.

2. Ova odluka stupa na snagu danom objave u
»Narodnim novinama«.

O. br. 686/2006.

Zagreb, 8. veljače 2006.

Predsjednik Savjeta

Hrvatske narodne banke

Guverner

Hrvatske narodne banke

**dr****. sc. Željko Rohatinski**, v. r.

Odluka, NN 18/2006-442
## Odluka o povlačenju iz optjecaja novčanica od 5 i 20 kuna s datumom izdanja 31. listopada 1993. i novčanica od 10 kuna s datumom izdanja 15. siječnja 1995.

### NN 18/2006 (15.2.2006.), Odluka o povlačenju iz optjecaja novčanica od 5 i 20 kuna s datumom izdanja 31. listopada 1993. i novčanica od 10 kuna s datumom izdanja 15. siječnja 1995.

# HRVATSKA NARODNA BANKA

**443**

Na temelju članka 24. članka 38. stavka 3. pod
n) Zakona o Hrvatskoj narodnoj banci (»Narodne novine«, br.
36/2001.) Savjet Hrvatske narodne banke na sjednici održanoj 8. veljače 2006.,
donio je

## ODLUKU

### O POVLAČENJU IZ OPTJECAJA NOVČANICA OD5 I 20 KUNA S DATUMOM IZDANJA 31. LISTOPADA 1993. I NOVČANICA OD 10 KUNA S DATUMOM IZDANJA 15. SIJEČNJA 1995.

1. Hrvatska narodna banka će od 1. ožujka 2006.
do zaključno 31. ožujka 2007. godine povući iz optjecaja novčanice od 5 i 20
kuna s datumom izdanja 31. listopada 1993. i novčanice od 10 kuna s datumom
izdanja 15. siječnja 1995.

2. Novčanice iz točke 1. ove Odluke prestat će
biti zakonsko sredstvo plaćanja 1. travnja 2007.

3. Hrvatska narodna banka vršit će od 1. travnja
2007. zamjenu novčanica koje će na temelju točke 2. ove Odluke prestati biti
zakonsko sredstvo plaćanja.

4. Ova Odluka stupa na snagu danom objave u
»Narodnim novinama«.

O. br. 687/2006.

Zagreb, 8. veljače 2006.

Predsjednik Savjeta

Hrvatske narodne banke

Guverner

Hrvatske narodne banke

**dr****. sc. Željko Rohatinski**, v. r.

Odluka, NN 18/2006-443
## Rješenje kojim se Igoru Maričiću iz Zagreba, izdaje dozvola za obavljanje poslova investicijskog savjetnika, na neodređeno vrijeme

### NN 18/2006 (15.2.2006.), Rješenje kojim se Igoru Maričiću iz Zagreba, izdaje dozvola za obavljanje poslova investicijskog savjetnika, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**445**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05), Uprava Hrvatske
agencije za nadzor financijskih usluga, na zahtjev Igora Maričića
iz Zagreba, Našička 61d, u predmetu izdavanja dozvole za obavljanje poslova
investicijskog savjetnika, na sjednici održanoj dana 9. veljače 2006. godine
donijela je

## RJEŠENJE

1. Igoru Maričiću iz
Zagreba, Našička 61d, izdaje se dozvola za obavljanje poslova investicijskog
savjetnika, na neodređeno vrijeme.

2. Ovo rješenje upisuje se u Registar ovlaštenih
investicijskih savjetnika, koji vodi Hrvatska agencija za nadzor financijskih
usluga.

3. Izrijeka ovog rješenja objavit će se u
»Narodnim novinama«.

Klasa: UP/I-450-08/06-08/06

Urbroj: 326-103/06-2

Zagreb, 9. veljače 2006.

Predsjednik Uprave

**Ante Samodol**, v. r.

Rješenje, NN 18/2006-445
## Rješenje kojim se Igoru Maričiću iz Zagreba, izdaje dozvola za obavljanje poslova brokera, na neodređeno vrijeme

### NN 18/2006 (15.2.2006.), Rješenje kojim se Igoru Maričiću iz Zagreba, izdaje dozvola za obavljanje poslova brokera, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**446**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(Narodne novine br. 140/05), Uprava Hrvatske agencije
za nadzor financijskih usluga, na zahtjev Igora Maričića
iz Zagreba, Našička 61d, u predmetu izdavanja dozvole za obavljanje poslova
brokera, na sjednici održanoj dana 9. veljače 2006. godine donijela je

## RJEŠENJE

1. Igoru Maričiću iz
Zagreba, Našička 61d, izdaje se dozvola za obavljanje poslova brokera, na
neodređeno vrijeme.

2. Ovo rješenje upisuje se u Registar ovlaštenih
brokera, koji vodi Hrvatska agencija za nadzor financijskih usluga.

3. Izrijeka ovog rješenja objavit će se u
»Narodnim novinama«.

Klasa: UP/I-450-08/06-07/14

Urbroj: 326-103/06-2

Zagreb, 9. veljače 2006.

Predsjednik Uprave

**Ante Samodol**, v. r.

Rješenje, NN 18/2006-446
## Rješenje kojim se Željki Artner Pavković iz Kopriv­nice, izdaje dozvola za obavljanje poslova brokera, na neodređeno vrijeme

### NN 18/2006 (15.2.2006.), Rješenje kojim se Željki Artner Pavković iz Kopriv­nice, izdaje dozvola za obavljanje poslova brokera, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**447**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05), Uprava Hrvatske
agencije za nadzor financijskih usluga, na zahtjev Željke Artner
Pavković iz Koprivnice, Varaždinska cesta 26D, u
predmetu izdavanja dozvole za obavljanje poslova brokera, na sjednici održanoj
dana 9. veljače 2006. godine donijela je

## RJEŠENJE

1. Željki Artner Pavković iz Koprivnice, Varaždinska cesta 26D, izdaje se
dozvola za obavljanje poslova brokera, na neodređeno vrijeme.

2. Ovo rješenje upisuje se u Registar ovlaštenih
brokera, koji vodi Hrvatska agencija za nadzor financijskih usluga.

3. Izrijeka ovog rješenja objavit će se u
»Narodnim novinama«.

Klasa: UP/I-450-08/06-07/12

Urbroj: 326-103/06-2

Zagreb, 9. veljače 2006.

Predsjednik Uprave

**Ante Samodol**, v. r.

Rješenje, NN 18/2006-447
## Rješenje kojim se Barici Sajko iz Koprivnice, izdaje dozvola za obavljanje poslova brokera, na neodređeno vrijeme

### NN 18/2006 (15.2.2006.), Rješenje kojim se Barici Sajko iz Koprivnice, izdaje dozvola za obavljanje poslova brokera, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**448**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05), Uprava Hrvatske
agencije za nadzor financijskih usluga, na zahtjev Barice Sajko
iz Koprivnice, Hrvatske državnosti 26, u predmetu izdavanja dozvole za
obavljanje poslova brokera, na sjednici održanoj dana 9. veljače 2006. godine
donijela je

## RJEŠENJE

1. Barici Sajko iz
Koprivnice, Hrvatske državnosti 26, izdaje se dozvola za obavljanje poslova
brokera, na neodređeno vrijeme.

2. Ovo rješenje upisuje se u Registar ovlaštenih
brokera, koji vodi Hrvatska agencija za nadzor financijskih usluga.

3. Izrijeka ovog rješenja objavit će se u
»Narodnim novinama«.

Klasa: UP/I-450-08/06-07/13

Urbroj: 326-103/06-2

Zagreb, 9. veljače 2006.

Predsjednik Uprave

**Ante Samodol**, v. r.

Rješenje, NN 18/2006-448
## Odluka o usklađenju sredstava jamstvenog pologa za 2004. i 2005. godinu

### NN 18/2006 (15.2.2006.), Odluka o usklađenju sredstava jamstvenog pologa za 2004. i 2005. godinu

# HRVATSKA AGENCIJA ZA NADZOR FINANCIJSKIH USLUGA

**450**

Na temelju odredbi članka 15. stavak 1., točka
1. i članka 8. stavak 1. Zakona o Hrvatskoj agenciji za nadzor financijskih
usluga (»Narodne novine«, br. 140/05), primjenom
odredbi članka 56. stavak 4. Zakona o obveznim i dobrovoljnim mirovinskim
fondovima (»Narodne novine«, br. 49/99, 63/00, 103/03
i 177/04), Uprava Hrvatske agencije za nadzor financijskih usluga na sjednici
održanoj 9. veljače 2006., donijela je

## ODLUKU

### O USKLAĐENJU SREDSTAVA JAMSTVENOG POLOGA ZA 2004. I 2005. GODINU

Članak 1.

Ovom Odlukom propisuje se način i rok za
usklađenje sredstava jamstvenog pologa koje je obvezno mirovinsko društvo bilo
obvezno uplatiti u 2004. i 2005. godini u skladu s odredbom članka 56. stavka
1. Zakona o obveznim i dobrovoljnim mirovinskim fondovima (»Narodne novine«
49/99, 63/00, 103/03 i 177/04 – u daljnjem tekstu: Zakon) kao i obavijest
mirovinskog društva o izvršenom usklađenju.

Članak 2.

(1) Obvezno mirovinsko društvo obvezno je za
svakih deset tisuća članova iznad pedeset tisuća članova obveznog fonda na račun
jamstvenog pologa uplatiti milijun kuna.

(2) Sredstva jamstvenog pologa iz članka 1. ove
Odluke usklađuju se s troškovima života na način da se iznos sredstava
jamstvenog pologa koje je obvezno mirovinsko društvo, u skladu sa Zakonom a
ovisno o broju članova, obvezno držati na računu jamstvenog pologa i to na dane
31. prosinca 2004. i 31. prosinca 2005. pomnoži s koeficijentima potrošačkih
cijena, a koji je pokazatelj indeksa troškova života u 2004. i 2005. po objavi
Državnog zavoda za statistiku.

(3) Državni zavod za statistiku objavio je
indeks potrošačkih cijena koji za 2004. iznosi 102,7 pa je koeficijent iz
stavka 2. ovoga članka 1,027.

(4) Državni zavod za statistiku objavio je
indeks potrošačkih cijena koji za 2005. iznosi 103,6 pa je koeficijent iz
stavka 2. ovoga članka 1,036.

(5) Usklađenje sredstava jamstvenog pologa s
troškovima života odnosno indeksom potrošačkih cijena za 2004. i 2005. godinu
obvezno mirovinsko društvo mora izvršiti kunskom uplatom iznosa iz stavka 2.
ovoga članka na račun jamstvenog pologa u roku 15 dana, od dana stupanja na
snagu ove Odluke.

(6) Obvezno mirovinsko društvo, dokaze o stanju
sredstava računa jamstvenog pologa na dane 31. prosinca 2004. i 31. prosinca
2005. i uplati izvršenoj u skladu s ovom Odlukom, obvezno je dostaviti
Hrvatskoj agenciji za nadzor financijskih usluga.

Članak 3.

Ova Odluka stupa na snagu osmoga dana od dana
objave u »Narodnim novinama«.

Klasa: 011-01/06-01/02

Urbroj: 326-01/06-1

Zagreb, 9. veljače 2006.

Predsjednik Uprave

**Ante Samodol**, v. r.

Odluka, NN 18/2006-450
## Odluka o najvišem postotku naknade banke skrbnika za 2006. godinu

### NN 18/2006 (15.2.2006.), Odluka o najvišem postotku naknade banke skrbnika za 2006. godinu

# HRVATSKA AGENCIJA ZA NADZOR FINANCIJSKIH USLUGA

**451**

Na temelju odredbi članka 15. stavak 1., točka
1. i članka 8. stavak 1. Zakona o Hrvatskoj agenciji za nadzor financijskih
usluga (»Narodne novine«, br. 140/05), primjenom
odredbi članka 85. stavak 2. Zakona o obveznim i dobrovoljnim mirovinskim
fondovima (»Narodne novine«, br. 49/99, 63/00, 103/03
i 177/04), Uprava Hrvatske agencije za nadzor financijskih usluga na sjednici
održanoj 9. veljače 2006., donijela je

## ODLUKU

### O NAJVIŠEM POSTOTKU NAKNADE BANKE SKRBNIKA ZA 2006. GODINU

Članak 1.

Banka skrbnik, za poslove skrbništva u 2006.
godini, ostvaruje pravo na naknadu od 0,1% godišnje od ukupne imovine
mirovinskog fonda.

Članak 2.

Ova Odluka stupa na snagu osmoga dana od dana
objave u «Narodnim novinama».

Klasa: 011-01/06-01/03

Urbroj: 326-01/06-1

Zagreb, 9. veljače 2006.

Predsjednik Uprave

**Ante Samodol**, v. r.

Odluka, NN 18/2006-451
## Odluka o iskazivanju povjerenja članici Vlade Repub­like Hrvatske

### NN 19/2006 (17.2.2006.), Odluka o iskazivanju povjerenja članici Vlade Repub­like Hrvatske

# HRVATSKI SABOR

**453**

Na temelju članka 109. Ustava Republike Hrvatske
i članka 107. Poslovnika Hrvatskoga sabora, Hrvatski sabor na sjednici 10. veljače
2006., donio je

## ODLUKU

### O ISKAZIVANJU POVJERENJA ČLANICI VLADE REPUBLIKE HRVATSKE

Hrvatski sabor iskazuje povjerenje članici Vlade
Republike Hrvatske ANI LOVRIN, ministrici pravosuđa.

Klasa: 021-12/06-08/03

Zagreb, 10. veljače 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 19/2006-453
## Odluka o mirovanju zastupničkog mandata

### NN 19/2006 (17.2.2006.), Odluka o mirovanju zastupničkog mandata

# HRVATSKI SABOR

**454**

Na temelju članka 80. Ustava Republike Hrvatske
i članka 14. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03. i 69/03. – pročišćeni tekst),
Hrvatski sabor na sjednici 10. veljače 2006., donio je

## ODLUKU

### O MIROVANJU ZASTUPNIČKOG MANDATA

Utvrđuje se da 10. veljače 2006. započinje
mirovanje zastupnič­kog mandata zastupnika ZLATKA
TOMČIĆA.

Klasa: 021-14/06-08/02

Zagreb, 10. veljače 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 19/2006-454
## Odluka o početku mirovanja zastupničkog mandata zastupnice i početku obnašanja zastupničke dužnosti zamjenika zastupnice u Hrvatskom saboru

### NN 19/2006 (17.2.2006.), Odluka o početku mirovanja zastupničkog mandata zastupnice i početku obnašanja zastupničke dužnosti zamjenika zastupnice u Hrvatskom saboru

# HRVATSKI SABOR

**455**

Na temelju članka 80. Ustava Republike Hrvatske
i članka 9. i 11. Zakona o izborima zastupnika u Hrvatski sabor (»Narodne
novine«, br. 116/99., 109/00., 53/03. i 69/03. –
pročišćeni tekst), Hrvatski sabor na sjednici 10. veljače 2006., donio je

## ODLUKU

### O POČETKU MIROVANJA ZASTUPNIČKOG MANDATA ZASTUPNICE I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNICE U HRVATSKOM SABORU

Utvrđuje se da 10. veljače 2006. započinje
mirovanje zastupnič­kog mandata zastupnice ANE LOVRIN
i da zastupničku dužnost, sukladno članku 9. stavku 2. Poslovnika Hrvatskoga
sabora, 10. veljače 2006. počinje obnašati zamjenik zastupnice RADE IVAS.

Klasa: 021-14/06-08/03

Zagreb, 10. veljače 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 19/2006-455
## Odluka o izboru potpredsjednice Odbora za rad, socijalnu politiku i zdravstvo Hrvatskoga sabora

### NN 19/2006 (17.2.2006.), Odluka o izboru potpredsjednice Odbora za rad, socijalnu politiku i zdravstvo Hrvatskoga sabora

# HRVATSKI SABOR

**456**

Na temelju članka 80. Ustava Republike Hrvatske
i članka 76. Poslovnika Hrvatskoga sabora, Hrvatski sabor na sjednici 10.
veljače 2006., donio je

## ODLUKU

### O IZBORU POTPREDSJEDNICE ODBORA ZA RAD, SOCIJALNU POLITIKU I ZDRAVSTVO HRVATSKOGA SABORA

Za potpredsjednicu Odbora za rad, socijalnu
politiku i zdravstvo Hrvatskoga sabora bira se MILANKA OPAČIĆ.

Klasa: 021-13/06-15/07

Zagreb, 10. veljače 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 19/2006-456
## Odluka o izboru člana Odbora za turizam Hrvatskoga sabora

### NN 19/2006 (17.2.2006.), Odluka o izboru člana Odbora za turizam Hrvatskoga sabora

# HRVATSKI SABOR

**457**

Na temelju članka 80. Ustava Republike Hrvatske
i članka 70. Poslovnika Hrvatskoga sabora, Hrvatski sabor na sjednici 10.
veljače 2006., donio je

## ODLUKU

### O IZBORU ČLANA ODBORA ZA TURIZAM HRVATSKOGA SABORA

Za člana Odbora za turizam Hrvatskoga sabora
bira se MARIJAN MLINARIĆ.

Klasa: 021-13/06-15/03

Zagreb, 10. veljače 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 19/2006-457
## Odluka o izboru člana Odbora za predstavke i prituž­be Hrvatskoga sabora

### NN 19/2006 (17.2.2006.), Odluka o izboru člana Odbora za predstavke i prituž­be Hrvatskoga sabora

# HRVATSKI SABOR

**458**

Na temelju članka 80. Ustava Republike Hrvatske
i članka 94. Poslovnika Hrvatskoga sabora, Hrvatski sabor na sjednici 10.
veljače 2006., donio je

## ODLUKU

### O IZBORU ČLANA ODBORA ZA PREDSTAVKE I PRITUŽBE HRVATSKOGA SABORA

Za člana Odbora za predstavke i pritužbe
Hrvatskoga sabora bira se MARIJAN MLINARIĆ.

Klasa: 021-13/06-15/09

Zagreb, 10. veljače 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 19/2006-458
## Odluka o razrješenju i izboru članice Odbora za rav­nopravnost spolova Hrvatskoga sabora

### NN 19/2006 (17.2.2006.), Odluka o razrješenju i izboru članice Odbora za rav­nopravnost spolova Hrvatskoga sabora

# HRVATSKI SABOR

**459**

Na temelju članka 80. Ustava Republike Hrvatske
i članka 101. Poslovnika Hrvatskoga sabora, Hrvatski sabor na sjednici 10.
veljače 2006., donio je

## ODLUKU

### O RAZRJEŠENJU I IZBORU ČLANICE ODBORA ZA RAVNOPRAVNOST SPOLOVA HRVATSKOGA SABORA

I.

Razrješuje se članica Odbora za ravnopravnost
spolova Hrvatskoga sabora MILANKA OPAČIĆ.

II.

Za članicu Odbora za ravnopravnost spolova
Hrvatskoga sabora bira se IVANA POSAVEC KRIVEC.

Klasa: 021-13/06-15/09

Zagreb, 10. veljače 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 19/2006-459
## Odluka o izboru člana Odbora za ravnopravnost spolova Hrvatskoga sabora

### NN 19/2006 (17.2.2006.), Odluka o izboru člana Odbora za ravnopravnost spolova Hrvatskoga sabora

# HRVATSKI SABOR

**460**

Na temelju članka 80. Ustava Republike Hrvatske
i članka 101. Poslovnika Hrvatskoga sabora, Hrvatski sabor na sjednici 10.
veljače 2006., donio je

## ODLUKU

### O IZBORU ČLANA ODBORA ZA RAVNOPRAVNOST SPOLOVA HRVATSKOGA SABORA

Za člana Odbora za ravnopravnost spolova
Hrvatskoga sabora bira se MARIJAN MLINARIĆ.

Klasa: 021-13/06-15/05

Zagreb, 10. veljače 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 19/2006-460
## Odluka o razrješenju i izboru članice Mandatno-imunitetnog povjerenstva Hrvatskoga sabora

### NN 19/2006 (17.2.2006.), Odluka o razrješenju i izboru članice Mandatno-imunitetnog povjerenstva Hrvatskoga sabora

# HRVATSKI SABOR

**461**

Na temelju članka 80. Ustava Republike Hrvatske
i članka 105. Poslovnika Hrvatskoga sabora, Hrvatski sabor na sjednici 10.
veljače 2006., donio je

## ODLUKU

### O RAZRJEŠENJU I IZBORU ČLANICE MANDATNO--IMUNITETNOG POVJERENSTVA HRVATSKOGA SABORA

I.

Razrješuje se članica Mandatno-imunitetnog
povjerenstva Hrvatskoga sabora MILANKA OPAČIĆ.

II.

Za članicu Mandatno-imunitetnog povjerenstva
Hrvatskoga sabora bira se IVANA POSAVEC KRIVEC.

Klasa: 021-13/06-15/08

Zagreb, 10. veljače 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 19/2006-461
## Odluka o opozivu Nede Ritz s dužnosti stalne predstav­nice Republike Hrvatske pri Organizaciji Ujedinjenih naroda za prosvjetu, znanost i kulturu (UNESCO)

### NN 19/2006 (17.2.2006.), Odluka o opozivu Nede Ritz s dužnosti stalne predstav­nice Republike Hrvatske pri Organizaciji Ujedinjenih naroda za prosvjetu, znanost i kulturu (UNESCO)

# PREDSJEDNIK REPUBLIKE HRVATSKE

**462**

Na temelju odredbe članka 98. stavka 3. Ustava
Republike Hrvatske, članka 22. Zakona o vanjskim poslovima (»Narodne novine«,
broj 48/96), točke II. podtočke 8. Odluke Vlade
Republike Hrvatske o postupku osnivanja diplomatskih misija i konzularnih ureda
Republike Hrvatske u inozemstvu i postupku postavljanja i opoziva šefova
diplomatskih misija i konzularnih ureda Republike Hrvatske u inozemstvu od 11.
siječnja 2001., 5. srpnja 2001. i 7. travnja 2004., te akta predsjednika Vlade
Republike Hrvatske klasa: 080-02/05-02/118, urbroj:
50304/2-06-01 od 2. veljače 2006. kojim je predsjednik Vlade Republike Hrvatske
dao prethodni supotpis, donosim

## ODLUKU

### O OPOZIVU STALNE PREDSTAVNICE REPUBLIKE HRVATSKE, U SVOJSTVU IZVANREDNE I OPUNOMOĆENE VELEPOSLANICE

NEDA RITZ opoziva se s dužnosti stalne
predstavnice Republike Hrvatske pri Organizaciji Ujedinjenih naroda za
prosvjetu, znanost i kulturu (UNESCO), sa sjedištem u Parizu, u svojstvu
izvanredne i opunomoćene veleposlanice Republike Hrvatske.

Ova Odluka stupa na snagu 28. veljače 2006.
godine.

Broj: 01-081-06-318/2

Zagreb, 8. veljače 2006.

Predsjednik

Republike Hrvatske

**Stjepan Mesić**, v.
r.

Odluka, NN 19/2006-462
## Odluka o postavljenju dr. sc. Ivice Maštruka za izvanrednog i opunomoćenog veleposlanika Republike Hrvatske u Rumunjskoj

### NN 19/2006 (17.2.2006.), Odluka o postavljenju dr. sc. Ivice Maštruka za izvanrednog i opunomoćenog veleposlanika Republike Hrvatske u Rumunjskoj

# PREDSJEDNIK REPUBLIKE HRVATSKE

**464**

Na temelju odredbe članka 98. stavka 3. Ustava
Republike Hrvatske, članka 22. Zakona o vanjskim poslovima (»Narodne novine«,
broj 48/96), točke II. podtočke 8. Odluke o postupku osnivanja
diplomatskih misija i konzularnih ureda Republike Hrvatske u inozemstvu i
postupku postavljanja i opoziva šefova diplomatskih misija i konzularnih ureda
Republike Hrvatske u inozemstvu od 11. siječnja 2001., 5. srpnja 2001. i 7.
travnja 2004. te akta predsjednika Vlade Republike Hrvatske klasa:
080-02/05-01/174, urbroj: 50304/2-06-01 od 2. veljače
2006. kojim je predsjednik Vlade Republike Hrvatske dao prethodni supotpis,
donosim

## ODLUKU

kojom postavljam dr. sc. IVICU MAŠTRUKA za izvanrednog i opunomoćenog
veleposlanika Republike Hrvatske u Rumunjskoj, sa sjedištem u Bukureštu.

Ova Odluka stupa na snagu 1. ožujka 2006.
godine.

Broj: 01-081-06-320/2

Zagreb, 8. veljače 2006.

Predsjednik

Republike Hrvatske

**Stjepan Mesić**, v.
r.

Odluka, NN 19/2006-464
## Odluka o postavljenju Drage Štambuka izvanrednog i opunomoćenog veleposlanika Republike Hrvatske u Japanu i za izvanrednog i opunomoćenog veleposlanika Republike Hrvatske u Republici Koreji

### NN 19/2006 (17.2.2006.), Odluka o postavljenju Drage Štambuka izvanrednog i opunomoćenog veleposlanika Republike Hrvatske u Japanu i za izvanrednog i opunomoćenog veleposlanika Republike Hrvatske u Republici Koreji

# PREDSJEDNIK REPUBLIKE HRVATSKE

**465**

Na temelju odredbe članka 98. stavka 3. Ustava
Republike Hrvatske, članka 22. Zakona o vanjskim poslovima (»Narodne novine«
broj 48/96), točke II. podtočke 8. Odluke o postupku
osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., te akta predsjednika Vlade Republike Hrvatske
klasa: 080-02/05-01/110, urbroj: 50304/2-06-01 od 6.
veljače 2006., kojim je predsjednik Vlade Republike Hrvatske dao prethodni
supotpis, donosim

## ODLUKU

kojom postavljam DRAGU ŠTAMBUKA izvanrednog i
opunomoćenog veleposlanika Republike Hrvatske u Japanu, sa sjedištem u Tokiju, i za izvanrednog i opunomoćenog veleposlanika
Republike Hrvatske u Republici Koreji, sa sjedištem u Tokiju.

Ova Odluka stupa na snagu danom donošenja.

Broj: 01-081-06-384/2

Zagreb, 13. veljače 2006.

Predsjednik

Republike Hrvatske

**Stjepan Mesić**, v.
r.

Odluka, NN 19/2006-465
## Rješenje o imenovanju supredsjedateljice i članova Stalne hrvatsko-bavarske komisije

### NN 19/2006 (17.2.2006.), Rješenje o imenovanju supredsjedateljice i članova Stalne hrvatsko-bavarske komisije

# VLADA REPUBLIKE HRVATSKE

**466**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), Vlada Republike Hrvatske je na sjednici
održanoj 9. veljače 2006. godine donijela

## RJEŠENJE

### O IMENOVANJU SUPREDSJEDATELJICE I ČLANOVA STALNE HRVATSKO-BAVARSKE KOMISIJE

1. Imenuje se mr. sc. MARIJA PEJČINOVIĆ BURIĆ supredsjedateljicom
Stalne hrvatsko-bavarske komisije.

2. Za članove Stalne hrvatsko-bavarske komisije,
imenuju se:

– ZDENKO MIČIĆ

– mr. sc. JASEN MESIĆ

– dr. sc. RADOVAN FUCHS

– mr. sc. SLOBODAN MIKAC

– prof. dr. sc. ŽELJKO HORVATIĆ

– BERISLAV MANCE

– LIDIJA MRKOCI

– ROMANA KATALINIĆ, dr.
med.

– DANICA KRAMARIĆ, dr.
med.

– MIRKO ALILOVIĆ

– DUNJA KONJEVOD

– mr. sc. SPOMENKA RAKUŠIĆ

– IVANA LIOVIĆ

– ZVONKO ŠEŠO

– dr. sc. PETAR SINDIČIĆ

– LEDA LEPRL

Klasa: 080-02/06-01/23

Urbroj: 50304/2-06-01

Zagreb, 9. veljače 2006.

Predsjednik

**dr****. sc. Ivo Sanader**,
v. r.

Rješenje, NN 19/2006-466
## Rješenje o imenovanju člana Povjerenstva Vlade Republike Hrvatske za rješavanje o žalbama tražitelja azila i azilanata

### NN 19/2006 (17.2.2006.), Rješenje o imenovanju člana Povjerenstva Vlade Republike Hrvatske za rješavanje o žalbama tražitelja azila i azilanata

# VLADA REPUBLIKE HRVATSKE

**467**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117//2001, 199/2003 i 30/2004) i članka 7. stavka 1. Zakona o azilu
(»Narodne novine«, broj 103/2003), Vlada Republike Hrvatske je na sjednici
održanoj 9. veljače 2006. godine donijela

## RJEŠENJE

### O IMENOVANJU ČLANA POVJERENSTVA VLADE REPUBLIKE HRVATSKE ZA RJEŠAVANJE O ŽALBAMA TRAŽITELJA AZILA I AZILANATA

Imenuje se BRIGITA KLOBUČAR članom Povjerenstva
Vlade Republike Hrvatske za rješavanje o žalbama tražitelja azila i azilanata.

Klasa: 080-02/06-01/07

Urbroj: 50304/2-06-02

Zagreb, 9. veljače 2006.

Predsjednik

**dr****. sc. Ivo Sanader**,
v. r.

Rješenje, NN 19/2006-467
## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja influence ptica

### NN 19/2006 (17.2.2006.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja influence ptica

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**468**

Na temelju članka 11. stavka 1. točke 18. Zakona o
veterinarstvu (»Narodne novine«, broj 70/97., 105/01. i 172/03.), ministar
poljoprivrede, šumarstva i vodnoga gospodarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI RADI SPRJEČAVANJA UNOŠENJA INFLUENCE PTICA

I.

Radi sprječavanja unošenja influence ptica zabranjuje se
uvoz u Republiku Hrvatsku i provoz preko područja Republike Hrvatske pošiljaka:

a) žive peradi, bezgrebenki (kivi,
emu, nandu i noj), uzgojene
i divlje pernate divljači i prije nespomenutih živih ptica, uključujući ptice u
pratnji njihovih vlasnika (ptice kućni ljubimci);

b) jednodnevne peradi;

c) rasplodnih i konzumnih jaja;

d) sjemena peradi, bezgrebenki i
pernate divljači;

e) svježeg i smrznutog mesa peradi, bezgrebenki
i pernate divljači;

f) proizvoda od mesa peradi, bezgrebenki
i pernate divljači;

g) proizvoda životinjskog podrijetla (od ptica) namijenjenih
hranidbi životinja, za industrijsku uporabu ili uporabu u poljodjelstvu;

h) netretiranih lovačkih trofeja od bilo kojih ptica i
netretirano perje ili dijelove perja

podrijetlom iz sljedećih zemalja:

1. Bugarska

2. Hong Kong

3. Indonezija

4. Irak

5. Japan

6. Južna Koreja

7. Kambodža

8. Kazahstan

9. Kina

10. Laos

11. Libija

12. Mongolija

13. Rusija

14. Rumunjska

15. Tajland

16. Turska

17. Ukrajina

18. Vijetnam

19. Zimbabwe.

Zabrana iz stavka prvog ove točke odnosi se i na pošiljke
koje potječu iz drugih zemalja ako se provoze preko područja navedenih zemalja.

II.

Zabrana iz točke I. ove Naredbe ne odnosi se na pošiljke:

a) hermetički zatvorenih toplinski obrađenih konzervi od mesa
peradi, i pernate divljači koje su tijekom proizvodnje bile podvrgnute obradi
sa Fo vrijednosti 3 i više, odnosno trajne konzerve;

b) proizvoda od jaja koja su prije ili tijekom proizvodnje
pod­vrgnuta toplinskoj obradi sušenja u proizvodnji jaja u prahu, pasterizacije
ili sterilizacije;

c) toplinski obrađenih proizvoda gdje je za vrijeme obrade
postignuta temperatura od najmanje 70°C u središtu proizvoda;

d) perja ili dijelova perja za koje se na popratnim
dokumentima potvrđuje da su tretirani vrućom parom ili nekom drugom metodom
koja osigurava da se tom pošiljkom ne mogu prenijeti patogeni uzročnici.

III.

Danom stupanja na snagu ove Naredbe prestaje važiti Naredba
o zabrani uvoza u Republiku Hrvatsku i provoza preko područja Republike
Hrvatska peradi i proizvoda od peradi radi sprječavanja unošenja influence
ptica (»Narodne novine«, br. 17/06)

IV.

Ova Naredba stupa na snagu danom objave u »Narodnim
novinama«.

Klasa: 322-01/06-01/10

Urbroj: 525-01-06-01

Zagreb, 16. veljače 2006.

Ministar
**Petar Čobanković,** v. r.

Naredba, NN 19/2006-468
## Odluka o izmjeni i dopuni Odluke o posebnim standardima i mjerilima njihove primjene u provođenju primarne zdravstvene zaštite iz osnovnog zdravstvenog osiguranja za 2005. godinu

### NN 19/2006 (17.2.2006.), Odluka o izmjeni i dopuni Odluke o posebnim standardima i mjerilima njihove primjene u provođenju primarne zdravstvene zaštite iz osnovnog zdravstvenog osiguranja za 2005. godinu

# HRVATSKI ZAVOD ZA ZDRAVSTVENO OSIGURANJE

**471**

Na osnovi odredbi članka 85.
Zakona o zdravstvenom osiguranju (»Narodne novine« broj 94/01., 88/02.,
149/02., 117/03., 30/04., 177/04. i 90/05.), članka 19. Stauta
Hrvatskog zavoda za zdravstveno osiguranje (»Narodne novine« broj 16/02.,
24/02. i 58/03.) i članka 14. Odluke o osnovama za sklapanje ugovora sa
zdravstvenim ustanovama i privatnim zdravstvenim radnicima za 2005. godinu
(»Narodne novine« broj 188/04., 30/05., 51/05., 60/05., 88/05., 112/05.,
155/05. i klasa: 025-04/06-01/9, urbroj:
338-01-01-06-1 od 8. veljače 2006. godine), Upravno vijeće Hrvatskog zavoda za
zdravstveno osiguranje na 26. sjednici održanoj 8. veljače 2006. godine, uz
suglasnost ministra nadležnog za zdravstvo, po prethodno pribavljenom mišljenju
nadležnih komora, donijelo je

## ODLUKU

### O IZMJENI I DOPUNI ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU PRIMARNE ZDRAVSTVENE ZAŠTITE IZ OSNOVNOG ZDRAVSTVENOG OSIGURANJA ZA 2005. GODINU

Članak 1.

U Odluci o posebnim standardima i
mjerilima njihove primjene u provođenju primarne zdravstvene zaštite iz
osnovnog zdravstvenog osiguranja za 2005. godinu (»Narodne novine« broj
188/04., 30/05. i 155/05.) u članku 4. u poglavlju »PRIMARNA LABORATORIJSKA
DIJAGNOSTIKA« u stavku 1. broj: »508.825,94 »zamjenjuje se brojem: »515.367,62«.

Članak 2.

U Odluci o produljenju primjene
Odluke o posebnim standardima i mjerilima njihove primjene u provođenju
primarne zdravstvene zaštite iz osnovnog zdravstvenog osiguranja za 2005.
godinu (»Narodne novine« broj 155/05., u daljnjem tekstu: Odluka o produljenju
Odluke o posebnim standardima) u članku 1. riječ: »donošenja« zamjenjuje se
riječju: »primjene«.

Članak 3.

Cijena iz članka 1. ove Odluke
primjenjuje se samo za razdoblje od 1. siječnja do 31. siječnja 2006. godine
vezano uz primjenu Odluke o visini osnovice za izračun plaća korisnika državnog
proračuna (»Narodne novine« broj 155/05.).

Članak 4.

Za razdoblje od 1. veljače 2006.
godine do primjene Odluka o posebnim standardima i mjerilima njihove primjene u
provođenju primarne zdravstvene zaštite iz osnovnog zdravstvenog osiguranja za
2006. godinu primjenjivat će se cijene utvrđene Odlukom o produljenju Odluke o
posebnim standardima.

Članak 5.

Ova Odluka stupa na snagu danom
objave u »Narodnim novinama«.

Klasa: 025-04/06-01/10

Urbroj:
338-01-01-06-1

Zagreb, 8. veljače 2006. godine

Predsjednik
Upravnog vijeća Hrvatskog zavoda
za zdravstveno osiguranje
**prim.** **Stjepan Bačić, dr. med.,** v. r.

Odluka, NN 19/2006-471
## Odluka o odobrenju eksploatacijskog polja ugljikovodika Vrbak

### NN 20/2006 (20.2.2006.), Odluka o odobrenju eksploatacijskog polja ugljikovodika Vrbak

# VLADA REPUBLIKE HRVATSKE

**474**

Na temelju članka 9. stavka 2. Zakona o
rudarstvu (»Narodne novine«, br. 27/91, 26/93, 92/94,
35/95, 114/2001 i 190/2003) Vlada Republike Hrvatske je na sjednici održanoj
15. veljače 2006. godine donijela

## ODLUKU

### O ODOBRENJU EKSPLOATACIJSKOG POLJA UGLJIKOVODIKA VRBAK

I.

1. Odobrava se trgovačkom društvu INA –
Industrija nafte d.d. Zagreb, eksploatacijsko polje ugljikovodika Vrbak.

2. Eksploatacijsko polje ugljikovodika Vrbak nalazi se u Sisačko-moslavačkoj županiji, Grad
Kutina.

Koordinate vršnih točaka eksploatacijskog polja
ugljikovodika Vrbak jesu:

|  |  |  |  |
| --- | --- | --- | --- |
| Oznaka točke | Koordinate točaka | | Dužina stranica, m |
| y | x |
| 1 | 6 398 000 | 5 038 000 |  |
|  |  |  | 3 000,00 |
| 2 | 6 401 000 | 5 038 000 |  |
|  |  |  | 3 000,00 |
| 3 | 6 401 000 | 5 035 000 |  |
|  |  |  | 3 000,00 |
| 4 | 6 398 000 | 5 035 000 |  |
|  |  |  | 3 000,00 |
| 1 | 6 398 000 | 5 038 000 |  |

Površina eksploatacijskog polja ugljikovodika Vrbak iznosi900,00 ha.

3. Rok u kojem se mora ishoditi rudarska
koncesija za izvođenje rudarskih radova na eksploatacijskom polju ugljikovodika
Vrbak je 31. prosinca 2006. godine.

4. Ova Odluka vrijedi do 31. prosinca 2015.
godine.

5. Eksploatacijsko polje ugljikovodika Vrbak upisano je u knjizi IV. list 63. katastra
eksploatacijskih polja Ministarstva gospodarstva, rada i poduzetništva.

II.

Ova Odluka stupa na snagu danom donošenja, a
objavit će se u »Narodnim novinama«.

Klasa: 310-05/06-03/01

Urbroj: 5030116-06-1

Zagreb, 15. veljače 2006.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iur**.,
v. r.

Odluka, NN 20/2006-474
## Pravilnik o izmjeni Pravilnika o načinu provođenja, rokovima i mjerilima za obavljanje linijskog prijevoza putnika temeljem javnog poziva

### NN 20/2006 (20.2.2006.), Pravilnik o izmjeni Pravilnika o načinu provođenja, rokovima i mjerilima za obavljanje linijskog prijevoza putnika temeljem javnog poziva

# ministarstvo mora, turizma, prometa i razvitka

**479**

Na temelju članka 29. stavka 4. Zakona o
prijevozu u cestovnom prometu (»Narodne novine«, broj 178/04, 48/05 i 151/05),
ministar mora, turizma, prometa i razvitka donosi

## PRAVILNIK

### O IZMJENI PRAVILNIKA O NAČINU PROVOĐENJA, ROKOVIMA I MJERILIMA ZA OBAVLJANJE LINIJSKOG PRIJEVOZA PUTNIKA TEMELJEM JAVNOG POZIVA

Članak 1.

U Pravilniku o načinu provođenja, rokovima i
mjerilima za obavljanje linijskog prijevoza putnika temeljem javnog poziva
(»Narodne novine« broj 132/05 i 144/05) članak 2. stavak (1) i stavak (2) mijenjaju
se i glase:

(1) Za međužupanijske i međunarodne linije javni
poziv objavljuje i provodi postupak Povjerenstvo imenovano pri Ministarstvu
mora, turizma, prometa i razvitka.

(2) Za županijske linije javni poziv objavljuje
i provodi postupak Povjerenstvo imenovano pri upravnom tijelu županije nadležno
za poslove prometa.

Članak 2.

Ovaj Pravilnik stupa na snagu danom objave u
»Narodnim novinama«.

Klasa: 011-01/05-02/106

Urbroj: 530-07-06-04

Zagreb, 6. veljače 2006.

Ministar

**Božidar Kalmeta**, v. r.

Pravilnik, NN 20/2006-479
## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti

### NN 20/2006 (20.2.2006.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**481**

Na temelju članka 11. stavka 1. točke 18. Zakona
o veterinarstvu (»Narodne novine« 70/97, 105/01 i 172/03), ministar
poljoprivrede, šumarstva i vodnoga gospodarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI RADI SPRJEČAVANJA UNOŠENJA U REPUBLIKU HRVATSKU NEWCASTLESKE BOLESTI

I.

Zabranjuje se uvoz u Republiku Hrvatsku i provoz
preko područja Republike Hrvatske pošiljaka:

a) žive peradi, bezgrebenki
(kivi, emu, nandu i noj),
uzgojene i divlje pernate divljači;

b) jednodnevne peradi;

c) rasplodnih i konzumnih jaja;

d) svježeg i smrznutog mesa peradi, bezgrebenki, uzgojene i divlje pernate divljači;

e) proizvoda od mesa peradi, bezgrebenki,
uzgojene i divlje pernate divljači;

f) proizvoda životinjskog podrijetla (od peradi)
namijenjenih hranidbi životinja, za industrijsku uporabu ili uporabu u
poljodjelstvu, podrijetlom iz Bugarske, Cipra, Danske – područje Southern Jutland, Francuske –
područje Ille et Vilaine i
Pas de Calais, Grčke – područje Central
Macedonia i Peloponnese,
Izraela, Južnoafričke Republike – područje Kwazulu-Natal Province, Makedonije –
područje Bitole, Meksika, Rumunjske, Švedske i Turske
radi sprječavanja unošenja u Republiku Hrvatsku Newcastleske
bolesti.

Zabrana iz stavka prvog ove točke odnosi se i na
pošiljke žive peradi koja potječu iz drugih zemalja, odnosno regija ako se
provoze preko navedenih područja.

II.

Zabrana iz točke I. ove Naredbe ne odnosi se na
pošiljke:

a) hermetički zatvorenih, toplinski obrađenih
konzervi od mesa peradi i bezgrebenki, uzgojene i
divlje pernate divljači, koje su tijekom proizvodnje bile podvrgnute obradi sa
Fo vrijednosti 3 i više, odnosno trajne konzerve;

b) proizvoda od jaja koji su prije ili tijekom
proizvodnje podvrgnuti toplinskoj obradi sušenja u proizvodnji jaja u prahu,
pasterizacije ili sterilizacije.

III.

Danom stupanja na snagu ove Naredbe prestaje
važiti Naredba o zabrani uvoza u Republiku Hrvatsku i provoza preko područja
Republike Hrvatske peradi i proizvoda od peradi podrijetlom iz Danske –
područje Southern Jutland,
Francuske – područje Ille et Vilaine
i Pas de Calais, Grčke – područje Central
Macedonia i Peloponnese,
Izraela, Južnoafričke Republike – područje Kwazulu-Natal Province, Makedonije –
područje Bitole, Rumunjske i Turske radi sprječavanja
unošenja u Republiku Hrvatsku Newcastleske bolesti
(»Narodne novine« br. 146/05).

IV.

Ova Naredba stupa na snagu danom objave u
»Narodnim novinama«.

Klasa: 322-01/06-01/8

Urbroj: 525-01-06-1

Zagreb, 13. veljače 2006.

Ministar

**Petar Čobanković**, v. r.

Naredba, NN 20/2006-481
## Dodatak I. Kolektivnom ugovoru za djelatnost zdravstva i zdravstvenog osiguranja

### NN 20/2006 (20.2.2006.), Dodatak I. Kolektivnom ugovoru za djelatnost zdravstva i zdravstvenog osiguranja

# KOLEKTIVNI UGOVORI

**485**

Vlada Republike Hrvatske i

Samostalni sindikat zdravstva i socijalne skrbi
Hrvatske

Hrvatski strukovni sindikat medicinskih sestara
– medicinskih teh­ničara

Sindikat zdravstva, socijalne zaštite i
mirovinsko-invalidskog osiguranja Hrvatske

Hrvatski liječnički sindikat (u daljnjem tekstu:
Sindikati)

zaključili su dana 15. veljače 2006. godine
sljedeći

## DODATAK I.

### KOLEKTIVNOM UGOVORU ZA DJELATNOST ZDRAVSTVA I ZDRAVSTVENOG OSIGURANJA

Članak 1.

U Kolektivnom ugovoru za djelatnost zdravstva i
zdravstvenog osiguranja zaključenom dana 8. prosinca 2004. godine (»Narodne
novine«, br. 9/2005) u članku 65., Tabeli radnih
mjesta i poslova zdravstvenih i nezdravstvenih radnika koji imaju pravo na
dodatak, na kraju Tabele iza točke 1. dodaje se točka 2. koja glasi:

»Nezdravstveni radnik II., III. i IV. vrste na
otvorenim izvorima zračenja (2/3 radnog vremena) s dodatkom od 25%.«

Članak 2.

Iza članka 66. dodaje se članak 66.a s
podnaslovom »Dodatak za iznimnu odgovornost« koji glasi:

»Članak 66.a

Zbog iznimne odgovornosti za život i zdravlje
ljudi doktori medicine i doktori stomatologije ostvaruju dodatak na plaću u
iznosu od 10% od osnovne plaće.«

Članak 3.

Ovaj Dodatak I. Kolektivnom ugovoru za
djelatnost zdravstva i zdravstvenog osiguranja sastavljen je u deset izvornih
primjeraka od kojih po jedan primjerak pripada svakom potpisniku, a ostali za
potrebe objave u »Narodnim novinama« i Registra kolektivnih ugovora.

Članak 4.

Ovaj Dodatak I. Kolektivnom ugovoru za
djelatnost zdravstva i zdravstvenog osiguranja stupa na snagu 1. siječnja 2006.
godine, a članak 1. Dodatka I. primjenjuje od 1. siječnja 2005. godine.

Članak 5.

Ovaj Dodatak I. Kolektivnom ugovoru za
djelatnost zdravstva i zdravstvenog osiguranja zaključuje se na vrijeme važenja
Kolektiv­nog ugovora za djelatnost zdravstva i
zdravstvenog osiguranja.

ZA VLADU REPUBLIKE
HRVATSKE                    ZA SINDIKATE

**doc. dr. sc. Neven Ljubičić**,
                            Samostalni
sindikat zdravstva

    ministar
zdravstva i socijalne
skrbi                            i
socijalne skrbi Hrvatske

 predsjednica

**Spomenka Avberšek**

Hrvatski strukovni
sindikat

medicinskih sestara
–   medicinskih tehničara

predsjednica

**Anica Prašnjak**

Sindikat zdravstva,
socijalne

zaštite i
mirovinsko-invalidskog

osiguranja Hrvatske

predsjednica

**Ljiljana Oštrić Anić**

Hrvatski liječnički
sindikat

predsjednik

**mr****. sc. Ivica Babić**

Kolektivni ugovor, NN 20/2006-485
## Stopa promjene proizvođačkih cijena industrijskih proizvoda u siječnju 2006. godine

### NN 20/2006 (20.2.2006.), Stopa promjene proizvođačkih cijena industrijskih proizvoda u siječnju 2006. godine

# OBJAVA

**487**

Državni zavod za statistiku objavljuje

## STOPU PROMJENE

### PROIZVOĐAČKIH CIJENA INDUSTRIJSKIH PROIZVODA U SIJEČNJU 2006. GODINE

Stopa promjene proizvođačkih cijena
industrijskih proizvoda u siječnju 2006. godine u odnosu na prosinac 2005.
godine iznosi: 0,5.

Klasa: 957-04/06-01/6

Urbroj: 555-05-03-06-6

Zagreb: 15. veljače 2006.

V.d. Ravnatelja

**Darko Jukić,** v. r.

Ostalo, NN 20/2006-487
## Indeks potrošačkih cijena u Republici Hrvatskoj u siječnju 2006. godine

### NN 20/2006 (20.2.2006.), Indeks potrošačkih cijena u Republici Hrvatskoj u siječnju 2006. godine

# OBJAVA

**488**

Državni zavod za statistiku objavljuje

## INDEKS

### POTROŠAČKIH CIJENA U REPUBLICI HRVATSKOJ U SIJEČNJU 2006. GODINE

Indeks potrošačkih cijena u Republici Hrvatskoj
u siječnju 2006. godine u odnosu na prosinac 2005. godine iznosi 100,6.

Klasa: 957-04/06-01/7

Urbroj: 555-05-03-06-7

Zagreb: 15. veljače 2006.

V. d. Ravnatelja

**Darko Jukić,** v. r.

Ostalo, NN 20/2006-488
## Rješenje Ustavnog suda Republike Hrvatske broj:U-III-4654/2005 od 27. siječnja 2006.

### NN 20/2006 (20.2.2006.), Rješenje Ustavnog suda Republike Hrvatske broj:U-III-4654/2005 od 27. siječnja 2006.

# USTAVNI SUD REPUBLIKE HRVATSKE

**508**

Ustavni sud Republike Hrvatske, u Vijeću za
rješavanje postupovnih pretpostavki za odlučivanje o
ustavnim tužbama, u sastavu sudac Milan Vuković,
predsjednik Vijeća, te suci Ivan Matija i Nevenka Šernhorst, članovi Vijeća, u postupku koji je ustavnom
tužbom pokrenuo N. l. d.d., Z., na sjednici održanoj dana 27. siječnja 2006.
godine, jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim
novinama«.

```
Obrazloženje
```

```

```

1. Podnositelj je podnio ustavnu tužbu protiv
rješenja Vrhovnog suda Republike Hrvatske, broj: Grl-30/05
od 28. veljače 2005. godine, kojim je za postupanje u predmetu tužiteljice S.
P. iz Z. protiv podnositelja kao I. tuženika i N. P. kao II. tuženika određen
Općinski sud u Šibeniku, kao drugi stvarno nadležni sud.

*Ustavni
sud nije nadležan za odlučivanje.*

2. Odredba članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj: 99/99, 29/02 i
49/02 – pročišćeni tekst, u nastavku: Ustavni zakon) propisuje:

»Svatko može podnijeti Ustavnom sudu ustavnu
tužbu ako smatra da mu je pojedinačnim aktom tijela državne vlasti... kojim je
odlučeno o njegovim pravima i obvezama ili o sumnji ili optužbi zbog kažnjivog
djela, povrijeđeno ljudsko pravo ili temeljna sloboda zajamčena Ustavom... (u
daljnjem tekstu: ustavno pravo)«.

Sukladno tome, samo ona odluka kojom je nadležni
sud meritorno odlučio o biti stvari, odnosno o pravu ili obvezi ili o sumnji
ili optužbi zbog kažnjivog djela podnositelja, jest pojedinačni akt u smislu
članka 62. stavka 1. Ustavnog zakona u povodu kojega je Ustavni sud Republike
Hrvatske, u postupku pokrenutom ustavnom tužbom, nadležan štititi ljudska prava
i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da
osporavano rješenje ne predstavlja pojedinačni akt u smislu članka 62. stavka
1. Ustavnog zakona protiv kojeg bi Ustavni sud bio nadležan pružiti
ustavnosudsku zaštitu.

4. Slijedom iznijetoga, a na temelju članka 72.
Ustavnog zakona, riješeno je kao u izreci.

5. Objava ovog rješenja temelji se na članku 29.
stavku 1. Ustavnog zakona.

Broj: U-III-4654/2005

Zagreb, 27. siječnja 2006.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 20/2006-508
## Odluka o odlikovanju Njegove Ekscelencije Kaname Ikeda veleposlanika Japana Redom kneza Branimira s ogrlicom

### NN 21/2006 (22.2.2006.), Odluka o odlikovanju Njegove Ekscelencije Kaname Ikeda veleposlanika Japana Redom kneza Branimira s ogrlicom

# PREDSJEDNIK REPUBLIKE HRVATSKE

**510**

Na temelju članka 97. Ustava Republike Hrvatske i
članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), donosim

## ODLUKU

kojom se odlikuje

*Njegova Ekscelencija*

### Kaname Ikeda

*veleposlanik Japana*

### REDOM KNEZA BRANIMIRA S OGRLICOM

za osobit doprinos razvitku prijateljskih odnosa
i suradnje između Republike Hrvatske i Japana, za vrijeme obnašanja dužnosti
veleposlanika u Republici Hrvatskoj.

Broj:
01-051-06-6-3/1

Zagreb,
8. veljače 2006.

Predsjednik

Republike Hrvatske

**Stjepan Mesić**, v.
r.

Odluka, NN 21/2006-510
## Odluka o izmjeni Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

### NN 21/2006 (22.2.2006.), Odluka o izmjeni Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

# VLADA REPUBLIKE HRVATSKE

**512**

Na temelju članka 10. i članka 30. stavka 2.
Zakona o Vladi Re­publike Hrvatske (»Narodne novine«,
br. 101/98, 15/2000, 117/2001, 199/2003 i 30/2004),
Vlada Republike Hrvatske je na sjednici održanoj 15. veljače 2006. godine
donijela

## ODLUKU

### O IZMJENI ODLUKE O OSNIVANJU POVJERENSTVA ZA IMOVINU VLADE REPUBLIKE HRVATSKE I POVJERAVANJA TOM POVJERENSTVU POSLOVA UPRAVLJANJA I RASPOLAGANJA IMOVINOM REPUBLIKE HRVATSKE

I.

U Odluci o osnivanju Povjerenstva za imovinu
Vlade Republike Hrvatske i povjeravanja tom Povjerenstvu poslova upravljanja i
raspolaganja imovinom Republike Hrvatske (»Narodne novine«, br.
21/2004 i 30/2005), u točki I. stavku 2. podtočka 5.
mijenja se i glasi:

»5.
Ana Lovrin, ministrica pravosuđa – član«.

II.

Ova
odluka stupa na snagu danom objave u »Narodnim novi­nama«.

Klasa:
022-03/06-02/13

Urbroj: 5030109-06-01

Zagreb,
15. veljače 2006.

Predsjednik

**dr****. sc. Ivo Sanader**,
v. r.

Odluka, NN 21/2006-512
## Rješenje o imenovanju pomoćnika ministra financija

### NN 21/2006 (22.2.2006.), Rješenje o imenovanju pomoćnika ministra financija

# VLADA REPUBLIKE HRVATSKE

**513**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 42. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 15. veljače 2006. godine donijela

## RJEŠENJE

### O IMENOVANJU POMOĆNIKA MINISTRA FINANCIJA

Imenuje
se mr. sc. ZDRAVKO MARIĆ
pomoćnikom ministra fi­nancija.

Klasa:
080-02/06-01/24

Urbroj: 50304/2-06-01

Zagreb,
15. veljače 2006.

Predsjednik

**dr****. sc. Ivo Sanader**,
v. r.

Rješenje, NN 21/2006-513
## Rješenje o imenovanju člana Upravnog odbora Umirovljeničkog fonda

### NN 21/2006 (22.2.2006.), Rješenje o imenovanju člana Upravnog odbora Umirovljeničkog fonda

# VLADA REPUBLIKE HRVATSKE

**514**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 14. stavka 2. Zakona o
Umirovljeničkom fondu (»Narodne novine«, br. 93/2005
i 140/2005), Vlada Republike Hrvatske je na sjednici održanoj 15. veljače 2006.
godine donijela

## RJEŠENJE

### O IMENOVANJU ČLANA UPRAVNOG ODBORA UMIROVLJENIČKOG FONDA

Imenuje
se mr. sc. ANTE ŽIGMAN
članom Upravnog odbora Umirovljeničkog fonda.

Klasa:
080-02/06-01/26

Urbroj: 50304/2-06-01

Zagreb,
15. veljače 2006.

Predsjednik

**dr****. sc. Ivo Sanader**,
v. r.

Rješenje, NN 21/2006-514